
1. ПРОБЛЕМАТИКА НА ЗВЕНОТО:
1.1. Преглед на изпълнението на целите /стратегически и оперативни/, оценка и анализ на постигнатите резултати и на перспективите на звеното в съответствие с неговата мисия и приоритети, съобразени с утвърдените научни тематики.

Както е определено в мисията, Институтът е ориентиран към провеждане на демографски и психологични изследвания, целящи разкриване на закономерностите и факторите за развитие и възпроизводство на българското население, а също за психологично развитие и реализация на отделния човек. Изследователската стратегия на института е насочена към подпомагане на институциите при решаването на проблеми с демографското и личностно развитие в условията на европейска интеграция и налични глобални тенденции.  Приоритетите са създавани така, че да са релевантни на изследователския капацитет на института, но и да съответстват на духа и съдържанието на основни приоритети както в Националната стратегия за развитие на научните изследвания в България 2020, така и на тематичните кръгове в рамковите програми на ЕК и особено на Хоризонт 2020.
 Приоритетите в научноизследователската дейност на департамент Демография са по линия на проекти върху структурни промени в населението вследствие на понижената раждаемост, остаряването, вътрешната и външната миграция, дестабилизирането на семейната институция, заболеваемостта, както и върху промени в демографското поведение на населението в България,  Освен това приоритетно е и развитието на теоретико-методологични и емпирични анализи в условията на икономическа и демографска криза; 
            В секция Икономическа и историческа демография научноизследователските проекти на секцията са в съответствие с мисията на ИИНЧ: те са насочени към изучаване на най-актуални и сериозни демографски проблеми в страната като остаряване на населението, депопулация на селата, възпроизводство на работната сила, съвместяване на труда и семейните ангажименти, историческо развитие на населението и др. 
„Гръцкият печат от XIX век - извор за демографската история на българските земи през Възраждането (на примера на в. „Анатоликос астир“ е проект с ръководител проф.  Щерионов. В проекта се работи по обръщение и анализ на непубликувани извори за развитието на населението по българските земи през последните две десетилетия на Възраждането в достатистическия период на Османската империя; Проект, спечелил грант по Програмата за насърчаване на млади учени на тема „Издирване и каталогизиране на непубликувани извори за брака и брачните отношения по българските земи в достатистическия период на Османската империя“ разработва гл.ас.д-р Ангелова; Изучаване и разпространение на най-новите научни резултати от изследвания на последиците от удължаването на трудовия живот върху джендърните различия в заетостта, доходите, качеството на живота и здравното състояние на възрастната работна сила, както и оценка на политиките за намаляване на джендърните ефекти от удължения трудов живот в България се реализират в проект: „Джендърни ефекти от политиката за удължаване на трудовия живот в България“ -финансиране: по програма COST Action IS1409, която е и между основни препоръчителни мрежи в Националната стратегия, в случая по линия на  “Gender and health impacts of policies extending working life in Western countries”  с ръководител проф. Борисова-Маринова);   Проект с тема „Изследване на политиките за семейството и децата и отчитане приноса на труда и участието в семейната икономика, отглеждането и възпитанието на децата/до 2017г (ръководител проф. Владимирова) – между основните аспекти на изследването е развитието на политиките по равнопоставеността и на тези за семейството и децата в България и други държави от ЕС ;     Модели за оценка влиянието на демографските процеси върху броя и възрастовата структура на населението е проект, в който се провежда изследване на остаряването и продължителността на живота в България и се подготвя модел за оценяване влиянието на нетната миграция върху потенциала за демографски растеж в страната и нейните региони с ръководител гл. ас. д-р Лилова;  Проект на тема  „Динамика в развитието на селската депопулация в България след 1944 г“/до 2017/ се разработва от ас. Н.Цеков, в който са анализирани масиви от данни за темповете на обезлюдяване по основни райони и ядра на селската депопулация в страната. Въз основа на анализа на данните за „автентичните“ села е направен  анализ за хода на обезлюдяването на селата по общини до  2050 г. на равнише селски общини . 
          В секция „Възпроизводствени процеси и структура на населението“ е  финализиран проектът „Спиране на маргинализиране на ромите в Кюстендил чрез създаване на модел за развитие на общността, с финансиране от НБУ и с ръководител проф И.Томова: Изследвани са проявите на маргинализиране на ромите в местната икономика, пазара на труда, образованието, здравеопазването, социално-политическия живот на гр. Кюстендил и е направена социална оценка на местните политики и проекти за преодоляването на тези процеси в областта на ранното детско развитие, подобряване на достъпа до качествено образование и здравеопазването; 
6-месечен проект „Грижа в ранната възраст" - Национално изследване на влиянието на здравната, социалната и образователната системи върху грижата за децата в най-ранна възраст (0-7 г.) и тяхната сигурност Финансиране:  Фондация „За нашите деца“, подизпълнители Сдружение „Дете и пространство“ и ИИНЧ при БАН, ръководител проф. Т.Коцева; 
Приключен е проект «Визия за семейна политика в подкрепа на децата и семействата в България» Проектът е изпълняван съвместно със Сдружение „Дете и пространство“ и Национална Мрежа за Децата, финансиран чрез финансов механизъм на ЕИП,  ръководители проф. Коцева и доц. Е.Димитрова – един от резултатите е Изготвяне на стратегически документ – Визия за семейната политика в България, обсъден на заседание на ПК по образование към НС.
Възрастните хора в българия - възможности за социално включване в контекста  на техните нагласи и потребности /до 2017/ е тема, разработвана от гл.ас. Ст.Черкезова относно иземрване изключването на хора от третата възраст, праг на минималния комфорт и праг на бедността.  Друг проект с ръков. Д-рЧеркезова е «Миграционен опит и промяна в нагласите към труд, образование, джендърни и семейни отношения на българските роми»/до 2017/ по Програмата за подпомагане младите учени в БАН – релизирано е количественото изследване и литературен анализ на изследвания за връзката между натрупан мигрантски опит и/или намерение за бъдеща емиграция  и на ценностни ориентации и нагласи при българските роми.
Проект «Имиграционен натиск върху България и потенциални демографски ефекти», с ръководител гл.ас.д-р Сп. Ташев в рамките на който е разработена методика за оценка на миграционния натиск /проектът е до 2018г/. 
Финализиран е в началото на 2016г. проектът на д-р Калоянов за „Принудителните миграции на българите в Таврия 1917-1945 г“ 

  Научноизследователската дейност в департамент „Психология „ се развива по линия на приетите приоритети да се изучават интеграционни процеси, национална идентичност, видовете разнообразие и мобилност, както и личностния потенциал, учение и адаптация и същевременно да се създадавт практически подходи за подобряване на качеството на живот.    
В секция „Психология на личността и методология на психологичното измерване“ се работи по проект „ Ценности и вяра в справедлив свят“  /2016г/. който е съвместен проект с Държавен университет на Параиба, Бразилия, а ръководител от българска страна е доц. д-р Ергюл Таир  Чрез проекта се провежда изследване върху 458 лица и се установява, че единствено нормативните и надличностни ценности влияят върху общата вяра в справедлив свят, като са разкрити  и различни проявености на ценностите при различни групи в извадката;  Личността в аспекта на ситуационната регулация на поведението /2016/е проект с ръководител Проф. Божинова и се занимава с личностната ситуационна регулация на поведението на индивида, като се стига до някои изводи относно спонтанно възникване на специфични нагласи или актуализиране на подходящи за даден случай.
Тема на проекта на д-р Ана Караманова е „Субективно преживяване на тялото и външния вид в младежка възраст“2014-2016 г. -  изследвано е преживяването на собственото тяло, свързаните с това мотиви и цели, както и рискови поведения; Личностни измерения и академична прокрастинация е тема, по която работи доц.Рашева  и се изследва доброволното отлагане на планиран курс на действие, независимо от очакването за последващо влошаване; Личностни особености и дистрес, свързан с поддържането на идентичността във възникваща зрелост (18-29 г) разработва доц. Eва Папазова -2018 г като е осъществена адаптация на Въпросник за измерване на дименсиите на възникващата зрелост ;  
  Идентичност, благополучие  и копинг-стратегии в периоди на нормативни възрастови кризи е проект на доц.  Бакрачева, в който са  проследени моделите на самоопределяне, оценка на живота и стратегиите за справяне със стреса в зряла възраст;

Проекти на секция Психология на развитието и здравето: 
В рамките на темата «Екзекутивни функции и стратегии за обработка на различни категории
стимули с емоционално съдържание от деца с Аспергер синдром, хиперактивност-дефицит на
внимание и Даун синдром» с ръководител  доц.Трифонова – изградена е батерия от тестове
за верификация на изследваните феномени. 
Проучване на нагласите на учителите от детските градини относно предложенията в наредбата
за предучилищно образование, които се отнасят до играта, образователните направления и
програмните системи”  е представително изследване с учители, финансирано от МОН и
ръководител доц. Трифонова М - проект на УНИЦЕФ „ Анализ на нагласите на учители и оценка
на качеството на образователната среда като базисна информация за оценката на
въздействието на интервенции“ на УНИЦЕФ и МОН за стимулиране на приобщаващото
образование,  ръководител е доц. д-р М. Трифонова,

            В секция „Социална трудова и консултативна психология“ е  финализиран мащабният международен проект по линия на Българо-швейцарска програма „Динамичната природа на етническите нагласи в България – социалнопсихологична перспектива“ 2013-2016, съфинансиран и от МОН с  ръководител проф. Зографова и ко-ръководител проф. Христова.  Чрез проекта бе дълбинно и многостранно анализирана картината на междуетническите отношения и поведения на регионално равнище. 
Завършено е от доц. д-р Росица Георгиева научно-приложно изследване на тема: „Емпатичното взаимодействие в психологичната практика”  в което са обхванати приложните възможности на емпатичното взаимодействие в различни сфери от практиката.; 
             Гл. ас. Д-р Ст. Калчева работи по няколко индивидуални проекта  - 1 Разработване на
           програма за психологическа работа с бежанци, напредва по създаването на програмата и   актуализира данните в сферата – до 2017; „Сексуално насилие на работното място“ – до 2017 обхваща разработване методика и предложение за превенция насилието; „Адаптация на Копенхагенски психосоциален въпросник“ измерващ 3 вида стрес по 22 показателя, международно прилаган; Рейтингов подход за оценка на професионалната компетентност и междуличностните отношения в организацията – прилагането му в различни предприятия и организации и в бъдеще , това ще подпомогне сравнителен анализ по професии и браншове. 
            Доц.д-р Л. Василева е ръководител на екип от двата департамента на ИИНЧ на проект Здраве, здравни поведения и качество на живот при български юноши, в който се прави сравнение на резултатите от българското изследване с международните данни от изследването „Здравно поведение на деца в училищна възраст“ – HBSC, които са публикувани в международен доклад. Анализирани са факторните влияния върху здравната самооценка и удовлетвореността от живота, здравните поведения и върху рисковите поведения. Обоснована е потребността от комплексен подход в програмите за превенция и промоция на здраве, насочен към цялостно въздействие върху отношението на децата и юношите към здравето в предаден доклад до УНИЦЕФ.  
	Проект, изпълняван от ас. Борян Андреев, е систематично изследване на Фактори на баланса между работа и семейство”. Освен разнообразие от фактори, които са обхванати се изследва и влиянието на конфликта между работата и семейството върху психичното и физическо здраве на личността.
             Гл. асистент Илина Начева представи резултатите от своя проект, спечелил грант по програма за насърчаване млади учени при БАН на тема “ Създаване на методика за изследване на социалните представи спрямо обществените лидери още един проектСоциални нагласи и подкрепа към лица, търсещи закрила, бежанци и имигранти  Ас. Диляна Велева започна работата си по проект “Социално - психохологически измерения на ревността”. 
	В обобщение и като оценка може да се каже следното: Разнообразието от разработвани проекти както чрез бюджетно финансиране, така и чрез различни национални и външни източници очертава една изпълнена със значими постижения година за учените в ИИНЧ. Систематично са разработвани тематичните кръгове и приоритетни теми, което осигурява устойчиво развитие на научноизследователската дейност в института. Очертават се по-широки, така да се каже фундаментални изследвания засягащи общозначимите и многоаспектни социални проблеми на демографското развитие и кризи, на различни възрастови групи – под ъгъла на демографския аспект попадат възрастните поколения, но също и въпросите на семейната политика и раждаемостта, същевременно от „другата“ психологическата страна са осветлявани и анализирани моделите и особеностите на различните етапи от личностовото развитие – от ранно детско до ранна и по-късна зрялост. Социалните групи, етническите общности, малцинствените и уязвими групи намират своето изследователско поле е в двете посоки – социологически, демографски и социалнопсихологически. Общо тези подходи обхващат най-съществените и релевантни на обществения интерес страни на междуобщностните отношения, неравенства и възможности за взаимно разбиране и развитие. Немалка е ролята на детайлизираните теми и проекти като се започне с историческия и архивен анализ на демографската картина за българското, а и за по-широкото балканско общество, миграциите у нас и в Европа, промените в икономиката, засягащи пряко работната сила и качеството на живот,  здравното поведение на подрастващо поколение и условията, образователната политика, училищната среда и социална ситуация и др. Всички проекти се вписват в общата насока и приоритети за социалните науки да търсят и реализират обществено обвързани научни задачи и да подпомагат развитието на научния потенцил на институтите, на капацитета на учените.  

1.2. Изпълнение на националната стратегия за развитие на научните изследвания 2020. Извършвани дейности и постигнати резултати по конкретните приоритети.


Научните приоритети на ИИНЧ отразяват от една страна научноизследователските интереси и насоченост на учените, но от друга в тях рефлектират актуалните обществени интереси и приоритетите на Националната стратегия за развитие на научните изследвания 2020. Систематично провежданите със съвременна методология научни изследвания реализират приоритетите и подпомагат по-конкретно да се създават условия за по-висока мобилност на учените. Ръководството на ИИНЧ и създаваната с десетилетия конструктивна научна среда и атмосфера насърчават участията на младите учени в международни форуми, докторантски школи, различни специализация и др.  Докторантите и младите учени са включвани в разработваните национални и международно финансирани проекти, което е един от важните индикатори за реализирането приоритетите на националната стратегия. По линия на Българо-швейцарска научноизследователска програма в проекта„Динамика на междуетническите нагласи в България“  през целия период на проекта работят докторанти като се предоставиха възможности  на тях и на един постдокторант за участие в докторантски международни школи и конференции. В проекта „Спиране на маргинализацията на ромите“ също работят докторант и млади учени.  Млади учени работят в националното представително изследване на здравното поведение, финансирано по линия на Уницеф работят млади учени, в проект за изследване мотивите на учителите, възложен от МОН. 
Най-важният показател и приоритет за качеството на научната дейност е  публикационната активност в национални и особено в международни специализирани списания с рефериране и индексиране в световни източници, а още по-важно е и да се релизират публикации в списания с импакт фактор. В това отношение са и най-големите трудности – твърде бавно расте броят на подобни публикации поради реалните финансови затруднения за провеждане на модерни международни изследвания, които да бъдат бързо придвижвани към форма за публикуване.
Достъп до електронни бази данни за достъп до световни издания и съвременни литературни източници се осигурява от БАН, но това не е достатъчно и е необходима нова стратегия и много по-висока активност на всички нива, включително и да бъдат насърчаване докторантите и младите учени да изискват от ръководителите на секции, от научните си ръководители, от директора повече възможности за отворен достъп до световни източници. Спечелване на грантове за участие в проекти е един важен инструмент за разширяване на библиотечния фонд и за купуване на различна литература, на осигуряване чрез сътрудничество с международни учени на достъп до литературни източници и онлайн. 
Но учените очакват и осъществяването на националната стратегия и от страна на държавата, след като е заложено, че „Държавата следва да насърчава изследователския интерес на учениците и студентите чрез участие в различни проекти и инициатива (приоритетна задача и на Националната стратегия за младежта);…а също и „да се гарантира свободно движение на интелектуален капитал, като правителството се стреми да създава благоприятна среда – нормативна, социална и материална с оглед превръщането на научната кариера в атрактивно и търсено занимание”
Освен това според Стратегията трябва да се осигури „подкрепата спрямо българските научни колективи при подготовка и участие в европейските програми и инициативи с цел ефективизиране участието.“ Без ясна целенасочена и постоянна подкрепа от страна на държавните институции и правителствената политика няма да е възможно бързото „изравняване“ с европейските постижения.


1.3. Полза /ефект за обществото от извършваните дейности

Провежданите  изследвания и реализираните проекти в Института за изследване на населението и човека при БАН са пряко свързани със социалната практика и обществените интереси.  Учените от департамент Демография изпълняват експертна дейност към различни държавни институции и НПО в България. За изминалата година тези дейности включват участия в заседанията на междуведомствената група по демографските въпроси към МТСП; участия в дискусиите относно Стратегията за насърчаване на активния живот на възрастните хора в България (2016-2013 г.). Те участват и в немалко научни форуми по демографски въпроси. С дейността си подпомагат да се повишава ефективността и резултатността на политиката на държавните институции в областта на демографското развитие на страната, пазара на труда и регионалното развитие; да се разширява изворовата база за историческото развитие на населението по българските земи в достатистическия период на Османската империя; да се инициира широк обществен дебат за социално-икономическото и здравно състояние на възрастната работна сила в страната при участието на държавните институции, НПО и научната общност.
Чрез разработваните проекти и актуалните психологически проблеми, изследвани в тях отучените в департамент Психология се  разкриват едни от най-значимите параметри на ценностните ориентации, жизнените цели, централните регулаторни механизми на поведенческата и личностна реализация.  Създадените се важни стандарти за ранно детско развитие от екип, ръководен от доц Трифонова, ще бъдат използвани и прилагани на национално равнище. В национални и международни проекти са изследвани и измервани междуетническите отношения на общностите в България, което е един от най-сериозните въпроси на социалното балансирано развитие в страната. Многобройни са психологическите експертни оценки относно политическото поведение на лидери и политически партии, които представя проф. Русинова-Христова в много национални и частни медийни канали, както и в практически лектории с представители на партийните организации. 
 Дейности в полза на обществени и правителствени институции са и ангажиментите на много от учените за експертни оценки, участия в различни комисии за оценяване на проекти от национално и/или институционална значимост, за създаване на различни програми  Така напр., проф. Томова е в	Комисия на МТСП за интеграция на уязвими малцинствени общности и Фондация „Междуетническа инициатива за човешки права“, д-р Калчева е член на Централна комисия за борба с противообществените прояви на малоилетни и непълнолетни при Министерски съвет, доц. Димитрова е член на Междуведомствена група за мониторинг на изпълнението на Националната демографска стратегия на РБ, проф.Борисова-Маринова участва в Инициатива за глобалното застаряване и правата на старите хора в рамките на Форума Азия-Европа и др.

1.4. Взаимоотношения с други институции.
ИИНЧ има дългогодишни взаимоотношения с редица институции, организации, висши учебни заведения. Те се изразяват както в съвместна работа по различни научноизследователски и научноприложни проекти, така и чрез участието на учените в различни събития, експертизи, обучения, консултации и други дейности по покана на съответните организации. Трайни сътрудничества поддържа със СУ“Кл.Охридски“, ПУ „П.Хилендарски“, БУ „Асен Златаров“, БСУ, ЮЗУ „Неофит Рилски“, НБУ, ИИНЧ има и подписани договори за многогодишно сътрудничество с……………, а през 2016 се подписват нови договори със следните институции:
 Институт за политика, с Институт по философия при Уралски щклон на РАН, с Институт по икономика при Уралски клон на РАН, с Институт по невробиология при БАН. 
Подписано е и Споразумение за сътрудничество между ИИНЧ-БАН и Институт по психология - МВР. 
[bookmark: _GoBack]	 Реални контакти и съвместни дейности бяха реализирани с множество научни институции и висши учебни заведения във връзка с подготовка на проекти Центрове за компетентности за кандидатстване по линия на ОП НОИР като беше създаден голям консорциум от институти при БАН – от хуманистичните и социални науки с координатор Институт за изследване на обществата и знанието. ИИНЧ беше включен като основен партньор и в консорциум с координатор БУ „Асен Златаров“ . За съжаление,  координаторите и на двата консорциума трябваше да се откажат по различни причини да доведат до финал подаването на проектите за центрове. Взаимоотношенията обаче на ИИНЧ остават на много добро равнище с тези организации и участието ни в подготовката на проектите беше оценено от координаторите и партньорите като най-добро.


1.5. Общонационални и оперативни дейности, обслужващи държавата /и три илюстрации с кратък текст/
	15.1. Практически дейности, свързани с работата на национални правителствени и държавни институции, национални културни институции и др. /относими към получаваната субсидия/. 
По линия на проект „Джендърни ефекти от политиката за удължаване на трудовия живот в България”, въпреки че не е финансиран от национални източници, а по линия на COST Action IS1409, ръководител проф. К. Борисова-Маринова, са реализирани практически дейности  като организиране и провеждане на Кръгла маса „Джендърни ефекти от политиката за удължаване на трудовия живот в България” за обсъждане в научната общност и сред специалистите и експертите от държавните органи и НПО на най-новите научни резултати от изследвания на последиците от удължаването на трудовия живот върху джендърните различия в заетостта, доходите, благосъстоянието, качеството на живота и здравното състояние на възрастната работна сила, както и оценка на политиките за намаляване на джендърните ефекти от удължения трудов живот в България; Разпространен е и бр. 3-2016 г. на сп. „Население” с избрани доклади от проведената Кръгла маса, сред заинтересуваните институции (Президентство, МТСП, МОН, Агенция по заетостта, Агенция за хората с увреждания, НЗОЗА, МА, НСИ и др.) за популяризиране на получените научни резултати.
 И във връзка с приключилият проект с ръководител проф.Зографова и ко-ръководител проф. Христова, финансиран по линия на Българо-швейцарската научна програма, но съфинансиран и от МОН бяха проведени редица практически дейности като напр., кръгли маси на общинско равнище в Кърджали с представители на НПО и с директори на училища, и учители, както и в БАН с представители на различни институции, НССЕИВ, НПО, занимаващи се с проблемите на етническите отношения и неравенствата. Резултатите бяха представени освен в повече от 10 научни публикации в наши и международни списания, презентирани на международни форуми, така и популярна форма, но с детайли и конкретни данни по региони пред интересуващите се институции и граждани, също и в медиите.
	


	1.5.2. Проекти, свързани с общонационални и оперативни дейности, обслужващи държавата и обществото, финансирани от национални институции /без Фонд “Научни изследвания”/, програми, националната индустрия и пр. - до три най-значими проекта./заглавие на проекта, програма, по която се финансира, координатор, и постигнати резултати/.
1.Проектът Спиране на маргинализиране на ромите в Кюстендил чрез създаване на модел за развитие на общността, с финансиране от НБУ и с ръководител проф И.Томова: Изследвани са проявите на маргинализиране на ромите в местната икономика, пазара на труда, образованието, здравеопазването, социално-политическия живот на гр. Кюстендил
Резултати: Очертани са основните проблеми пред предучилищната подготовка и достъпа до качествено образование на ромските деца в Кюстендил, които съставляват две пети от децата в общината и са разкрити факторите, които водят до персистиране на проблемите през последните години въпреки усилията на местните органи на властта, образователните институции и структурите на гражданското общество. Изведени са основани на научни доказателства, препоръки за тяхното решаване. Направена е социална оценка на работата на екипите на Know How Centre и Фондация „Здраве и социално развитие“, ангажирани с изработването и внедряването на модел за спиране на маргинализацията в ромския квартал. В резултат, община Кюстендил изгражда в ромската махала Център за здраве и социално развитие и кандидатства пред МТСП за целево финансиране на социалните услуги, предоставяни от екипа на Фондация „Здраве и социално развитие“. МТСП включва предлаганите услуги в номенклатурата на социалните услуги и осигурява финансовите средства за тяхното реализиране. Изготвената от екипа на ИИНЧ социална оценка, преведена на английски език,  служи за набиране на средства за реализиране на модела за спиране на маргинализацията на ромски общности в други населени места и за получаване на статут „европейска добра практика“.



2. Проект  „ Проучване на нагласите на учителите от детските градини относно
предложенията в наредбата за предучилищно образование, които се отнасят до играта,
образователните направления и програмните системи”, финансиран от МОН –
ръководител доц. д-р Мария Трифонова.
Целта е да се проучат нагласите на учителите и предложенията им към проекта на наредбата за предучилищно образование по три основни въпроса: позицията им към предложените промени в образователните направления, готовността им за създаване на програмни системи, както и за подхода към организиране на игровата активност на децата. Изследвана е представителна извадка за страната от 1405 учители, Оформят се три позиции на учителите за проекта за наредба и промяна на образователните направления. Една част от участващите (35%) в анкетата приемат, че предложенията не се нуждаят от промяна, по-голям брой (45%) правят различни предложения за промяна, а третата, по-малобройна част (20%) заявяват, че не могат да преценят. Предложенията за промяна са насочени предимно към съдържанието на направленията, по-малка част засягат преструктурирането им. Според по-голямата част от учителите предвидените промени в проекта няма да се отразят на провежданите в практиката им игри или не могат да преценят. Другата част смятат, че те ще се отразят върху игрите в другите образователни направления. 

3. Проект, който се реализира чрез Програма за насърчаване млади учени при БАН на тема: „Създаване на методика за изследване на социалните представи спрямо обществените лидери“. Гл. ас. д-р Илина Начева /млад учен с ръководител проф. Христова/ 
Проектът включва провеждане на научно изследване в три последователни етапа: изработване на теоретичен модел, конструиране на методика за измерване на нагласите спрямо обществени лидери и апробация на методиката.  Разработването на методика, базирана на съвременните подходи в политическата психология, предоставя нов модел в изследването на общественото мнение в актуалната и обществено значима тема за лидерските фигури и социалните представи, свързани с тях.
Основни резултати през първия етап: Подготвена методика за изследването,  структурирана в отделни сектори, както следва: Група твърдения за съотнасяне към значими за категорията понятия; Група твърдения за съотнасяне към значими за категорията характеристики на личността; Група твърдения за съотнасяне към значими за категорията поведения; Въпроси, свързани с демографските характеристики на респондентите; Въпроси за електорални нагласи; Задача за самоопределяне на политическите предпочитания; Задача за оценка на афективните нагласи спрямо конкретни обществени лидери по метода „Емоционален термометър“.
 


2. РЕЗУЛТАТИ ОТ НАУЧНОИЗСЛЕДОВАТЕЛСКАТА ДЕЙНОСТ ПРЕЗ 2015г.:
2.1.Едно най-значимо научно постижение и съответната графична илюстрация към него.
Проект „Гръцкият печат от ΧΙΧ в. – извор за демографската история на българските земи през Възраждането (на примера на в. „Анатоликос астир“)“ - ръководител проф. д.и.н. Щелиян Д. Щерионов. 
Основни резултати от проекта: 
1. Разкриване значението на гръцките извори като една от основните бази данни за демографското развитие на българските земи през Възраждането и за пръв път анализ на  публикувания в гръцката периодика от XVIII – XIX век материал, като извор за демографската история на българските земи през Възраждането;
2. Очертаване същността и спецификите на в. „Анатоликос астир“ и откриване на ролята му като извор за демографската история на страната ни през последните десетилетия на Възраждането; 
3. Отриване на близо 1000 неизвестни до сега материала, публикувани на страниците на вестника, които се отнасят до демографското състояние на населението, обитаващо страната ни през проучваната епоха. Резултатите представят  тематично, че най-високи са стойностите на относителните дялове на материалите за умиранията (26,8 %) и демографската политика (16,5 %), а най-ниски – тези за ражданията (1,9 %) и браковете (2,5 %).; разкрито е и хронологичното и географско разпределение на публикуваните във вестника материали.
Значимост за науката: откритите и въведени в обръщение материали от гръцката периодика от втората половина на XIX век разширяват изворовата база за изследване на демографското развитие на населението, обитаващо българските земи през Възраждането. Обогатени са научните представи и познание в нашата историография чрез допълнителното осветляване на наложени вече тези, а и чрез сведения, които до сега не са били известни на българската наука. Значимост за обществото: дава по-широка представа за историческите тенденции на демографското развитие в контекста на настоящата демографска криза.   /приложена снимка на в.“ Анатоликос астир“/ 
 
2.2. Едно най-значимо научно-приложно постижение

Апробиране на Копенхагенски психосоциалeн въпросник (СОРSOQ) за
изследване на изисквания на работата - Гл. ас. Д-р Калчева  /2013-2016/

Копенхагенски въпросник за изследване на психосоциални фактори в работата,   прилаган в 39 страни, се  апробира за изследвания в България чрез изследвания в 5 предприятия  с 320 работещи. 
Въпросникът се  състои от 5 модули c 66 въпроса, въз основа на които се формират 19  показателя по 5 модула : Модул „Изисквания на работата” ; Модул „Социални взаимоотношения”; Модул „Здраве” ; Модул „Стрес”;  Модул ”Смисъл на работата”.  
Резултатите от  показват значими връзки (p<0,01)  между: емоционалните изисквания на работата и поведенческия стрес (r=0,395); емоционалните изисквания и общия стрес (r=0,375); общи изисквания на работата и когнитивния стрес (r=0,408); общи изисквания към работата и общия стрес (r=0,394); ролевите конфликти и поведенческия стрес (r=0,408); ролеви конфликти и когнитивен стрес (r=0,498);ролеви конфликти и общ стрес (r=0,526); социална подкрепа и поведенчески стрес (r= -0, 492); социална подкрепа и общ стрес (r= -0,330); безпокойство за работата и соматичен стрес (r=0,313)
Значимо е постижението за приложната  психология, тъй като получените данни показват добри прогностични възможности на апробирания (в повече от 10 предприятия) тест. Значимостта за обществото:  възможности за точно психологическо диагностициране на характера и степента на стреса и определящите го фактори в сферата на практиката, на организации, предприятия и за практически препоръки за организация на работата.
[image: ]

Фигура 1. Стрес (поведенчески, соматичен, когнитивен) по отдели в изследвано предприятие за услуги.


3. МЕЖДУНАРОДНО НАУЧНО СЪТРУДНИЧЕСТВО НА ЗВЕНОТО:

Една от най-важните цели и същевременно основен механизъм за реализиране на научните приоритети на ИИНЧ е международното научно сътрудничество, чрез което се реализират и част от изследователските проекти и научни публикации. 
Като резултат от сътрудничество с Университета в Упсала проф. Христова съвместно с представители от университета проф Мишева и проф Бласко, както и с подкрепата и участието на екип от ИИНЧ беше организирана за пръв път в България международна конференция на Обществото за символичен интеракционизъм – една  емблематична междудисциплинарна област в социалното познание. В Топола от 4.07 до 8.07 2016 г. се проведе конференция с името „Integrating Interactionist Traditions: Building Theoretical, Methodological, and Disciplinary Bridges in the Study of Everyday Life“
На която участваха ключови научни авторитети в сферата, а проф. Христова беше избрана за член на борда но Обществото за символен интеракционизъм. От ИИНЧ участваха с презентации на своите изследвания Т.Коцева, Й. Зографова, А.Христова, Е.Димитрова, Е.Таир, Д.Бакалова, З.Тоткова, А.Караманова, И.Начева. В Топола непосредствено след конференцията беше проведена и Девета Национална школа за докторанти и млади изследователи в областта на социалните науки. 
Други важни прояви и линии, по които се осъществява международно сътрудничество на института е провеждане на конференция „Джендърни ефекти от политиката за удължаване на трудовия живот в България“ и участието в програма COST Action По тази линия работят активно К.Лилова, К.Борисова-Маринова, и с доклади на конференциите провеждани в чрез тази мрежа участват Борисова с пленарен, Лилова, Владимирова, Черкезова, Николова, Йорданова. К. Лилова е с постоянно членство и участие в мрежата и е представяла доклади и в Чехия, и в Израел на международни конференции. 
Общо от общия брой участия 56, изнесени от 24 автори на 36 национални и международни форуми, участието на учените в международни конференции през 2016 г. е в 16 форуми, от които 9 извън България.
Участие в международни научни организации - Association for the Development of the Person-Centered Approach	,International society of political psychology,European Health Psychology Society,Health Behavior in School-Aged Children Eastern-European Ageing Societies in Transition, Gypsy Lore Society, European Historical Population Samples Network, European Society for Research on Internet Interventions,


 През май 2016 г. Европейската Комисия присъди на Института за изследване на населението и човека правото да използва логото "HR Excellence in Research". Логото ще способства ИИНЧ да се включи в Европейското изследователско пространство, като осигури по-добри условия за работа и кариерно развитие на изследователите, свободен обмен на знания и отворен пазар на труда.
Логото „HR Excellence in Research" е награда, която идентифицира институции и организации като доставчици и поддръжници на стимулираща и благоприятна работна среда или като финансираща институция, която насърчава предоставянето на такава благоприятна среда чрез правилата си за финансиране. Заслуга за постигането на това имат проф. Христова, проф. Коцева, доц. Таир, К.Илиева, В. Русева.
Международен проект „Динамичната природа на етническите нагласи в България: социалнопсихологична перспектива“, финансиран по линия на Българо-швейцарска научноизследователска програма и съфинансиран от МОН, ръководител проф. Зографова и съ-ръководител проф. Христова.
 Чрез изследванията по проекта се задълбочи разбирането за социалнопсихологическите процеси зад междуетническите нагласи, предразсъдъци и поведение в съвременна мултиетническа България, изследвайки  вижданията както сред българското мнозинство, така и сред двете най-големи етнически малцинства – роми и турци, за взаимоотношенията между тях, както и нагласите им спрямо някои групи имигранти.
Изследвани са: взаимоотношението между вижданията на мнозинството и малцинствата чрез едновременен анализ на различните перспективи; 
- интензитета на негативните и положителните нагласи спрямо „другите“ и  всекидневните контакти на регионално ниво; 
 - влиянието на националната и етническа идентичности върху взаимното приемане;  
- нормативния контекст и възприеманата дискриминация;
- историческата памет, чувството за жертва у българи и турци и готовност за продължаване съвместното съжителство в бъдеще; 
В резултатите се доказва, че в райони с по-голямо етническо разнообразие е налице по-висока взаимна подкрепа на мултикултурни права; общата включваща идентичност и позитивни контакти намаляват взаимните предразсъдъци и повишават социалнополитическата и културна подкрепа спрямо малцинствата. Основа за предразсъдъци между българи и турско малцинство е колективната памет за Османското владичество и Възродителния процес. Но преобладават позитивните нагласи, уважават се взаимно традициите и начина на живот на регионално ниво.

4.УЧАСТИЕ НА ЗВЕНОТО В ПОДГОТОВКАТА НА СПЕЦИАЛИСТИ 
Учените от звеното са и хонорувани преподаватели в няколко университета и обучават студенти в бакалавърски и в магистърски програми. Общо са изнесени 997 лекторски часа в рамките на 23 тематични курса, 85 ч. упражнения по 4 от курсовете, 2 специализирани курса. Курсовете са провеждани от 11 хабилитирани учени от ИИНЧ в 11 ВУЗ като напр., СУ, НБУ, БУ, ПУ и др.  В подготовка на дипломанти участват двама учени, като доц. Таир има 6-ма, а д-р Калчева – 1 дипломант.
Съществена функция и приоритет на звеното е да приема и обучава докторанти в специалности по психология – 6 , по социология, по статистика и демография 
До миналата година докторантите в различен етап от своята докторантура общо са 17 н, като 5 са в редовна форма на обучение, 9 – в задочна, 3- в самостоятелна форма. Научни ръководители от ИИНЧ са проф. Божинова, проф. Борисова, проф. Зографова, проф. Христова, доц. Василева, доц.Таир, доц. Бакрачева, проф. Владимирова.
През 2016 се проведе и официалната акредитация на НАОА за специалностите по психология в ИИНЧ, както и за докторската програма по социология. Постоянната комисия по социални и правни науки, сигурност и отбрана даде програмна акредитация на всички докторски програми с много високи оценки, вариращи от 8.50 за Социология с валидност от 5 години,  и до 9.17 за Социална психология и за Психология на труда и инженерна психология с валидност от 6 години. Докторската програма по Консултативна психология също получи добра оценка и старт с 9.03 за шест години, като тя е новата специалност в ИИНЧ.  Общи препоръки към всички психологически специалности на  Постоянната комисия по социални и правни науки, сигурност и отбрана: 1. Да се задълбочи проучването на характеристиките на подобни докторски програми у нас и в европейското образователно пространство, за да се очертае още по- релефно собствената специфика. Срок: постоянен, с ежегодно отчитане.
 2. При формулирането на темите за дисертационни разработки да се отчитат обществените потребности на региона, страната и/или Европейския съюз.
Препоръките за  специалността „Социология“ са:
   1. Да се насърчава прилагането на иновационни подходи в обучението на докторантите, в съответствие със съвременните методи на обучение. Срок: постоянен, с ежегодно отчитане. 
2. Да се задълбочат връзките с ВУ и структурни звена със социологически профил, с оглед съвместно обучение на докторанти и развитие на добри обучителни и изследователски практики. Срок: постоянен, с ежегодно отчитане.


5. КРАТЪК АНАЛИЗ НА ФИНАНСОВОТО СЪСТОЯНИЕ НА ЗВЕНОТО за 2016

Финансирането от бюджетна субсидия за 2016г. е в размер на 623637лв.,като за ФРЗ са похарчени 449318лв.,за осигурителни вноски-97104лв.,за стипендии-21600лв.,за конкурси за научни степени и академични длъжности-12400лв.,за обезщетения за пенсиониране/чл.222 от КТ/-4545лв,обезщетения съгл.КСО-2069лв.,за възнаграждения по извънтрудови правоотношения-4780лв. Общата сума на разходи от бюджетна субсидия е 591816 лв.Неизползвания остатък от субсидия в края на годината е прехвърлен към собствените средства.
	Както и в предходни години средствата от бюджетна субсидия са недостатъчни за нормално протичане на научно-изследователския процес.,особено в частта за работни заплати.Възнагражденията на учените,особено на младите учени остават ниски,което с повишаване на минималната работна заплата за страната се отразява негативно върху мотивацията за работа.
	Всички разходи за издръжка ,необходими за научно-изследователската дейност се извършват със собствени средства.Те са разпределени както следва: за материали 9910лв., за консумативи за сградата-10320лв.,за отпечатване на научни издания-5255лв.,разходи за външни услуги- 26021, за основен ремонт/смяна на дограма/ 8496лв., разходи за членски внос и участие в нетърговски дейности в чужбина -2543лв., за ДМА-1312лв. Останалите разходи от бюджетната класификация са извършени със средства по проекти съгл. предварително одобрени  план-сметки.
	През изтеклата година са получени средства по трите проекта за млади учени в размер на 20338 лв.По проект с УНИЦЕФ получихме 20782лв., по проект с МОН за научна периодика-12390лв., по проект с НБУ-7853лв. по проект с  Фондация ”Дете и пространство”- 4943 лв., по проект с Фондация”Анимус”-4000лв., от такси на докторанти-8580лв., такси за участие в ESSI 2016 Топола -3877лв.
	 През 2016г. успешно приключи проект-IZEBZO с Швейцарския научен ,като овърхеда от него на сума 11982 лв. бяха прехвърлени към собствените средства на ИИНЧ. По програма СОST получихме финансова помощ за провеждане на конференция на тема "Джендърни ефекти от политиката за удължаване срока на заетостта в България"на стойност 7695лв.За проведената на Седма международна конференция ESSSI 2016г. в Топола-Варна  се получи дарение от проф. Андрю Бласко на стойност 2000лв. 
Всеки разход от бюджетна субсидия и външно финансиране е извършен при стриктно спазване на действащото законодателство  и принципа за максимална ефективност.

6.ИЗДАТЕЛСКАТА И ИНФОРМАЦИОННАТА ДЕЙНОСТ НА ЗВЕНОТО 
През 2016 г. публикационната активност на учените от ИИНЧ е висока, което е характерна част за изследователската работа и всяка година тенденциите да се публикува на английски език или на друг чужд език и в международни специализирани списания се увеличават. 
Книги:
Монографии: 2
Русинова-Христова, А. 2016. Личност ценности идеология.
 Зографова, Й 2016. Разнообразието от социалнопсихологична перспектива.
Общо 69 излезли от печат публикации,  приети за печат - 17;
Статии в реферирани и индексирани списания: 20 излезли от печат; приети за печат - 2
Статии в нереферирани : излезли от печат 47; приети за печат - 15
Статии в списания с импакт фактор: излезли от печат 2, приета печат – 1.
Научно-популярни публикации – 21, от които 2 книги на доц.М. Бакрачева 
Медийни публикации и изяви -  33 бр., въведени в Sonix, но и още над 100 медийни изяви на проф. Антоанета Русинова-Христова, които не са въвеждани в системата.

Цитирания на публикации на учените са открити – 90 бр.
	Институтът за изследване на населението и човека при БАН издава две списания – сп. ,,Психологични изследвания” и сп. ,,Население”, свързани с двете основни направления на научната дейност в института - психология и демография. В тях се публикуват статии и студии на учените от двата департамента, отразяващи провежданите изследвания, както и изследвания на колеги от България и чужбина.
Сп. ,,Психологични изследвания” е единственото академично списание със строго научен характер по психология в България. Цялостната дейност по издаването на списанието се провежда от Международна редакционна колегия. Статиите се приемат за публикуване след анонимно рецензиране по системата double blind с една анонимна и независима рецензия. Списанието се реферира в базите данни на ERIH PLUS и ВИНИТИ РАН и е включено в базата данни на CEEOL.
През 2016 г. са издадени 3 книжки: кн. 2/ 2015, кн. 1/2016 и кн. 2/2016 г. с общо 43 статии, от които 10 на англ. език. Публикувалите в списанието автори от двата департамента на ИИНЧ са общо 24. Външните автори са 41 от:  Департамента по психология на Carnegie Mellon University; Institute for Drug and Alcohol Studies, Department of Psychiatry, Virginia Commonwealth University; Federal University of Paraiba, Department of Psychology, BRAZIL; Университета в Прищина, Косово; Университета в Белград, Сърбия, Център за изследване на демокрацията, Румъния, Университет в Турция; ПУ; СУ; ЮЗУ; УниБИТ; УНСС; НБУ; Болница Лозенец; Български институт по зависимости; Катедра по психиатрия, МУ-София; Медицински колеж - Пловдив; Институт по психология при МВР.
През 2016 г. списанието спечели за 4-ти пореден път с комплексна числова оценка 46 (от общо 50) Конкурса за научна периодика към ФНИ.
Списание “Население” е единственото специализирано академично списание в България за информиране на научните среди, органите за управление и широката общественост в страната относно научните резултати в областта на демографските изследвания. Цялостната дейност по издаването на списанието се провежда от Международна редакционна колегия. Статиите се приемат за публикуване след анонимно рецензиране по системата double blind, с две анонимни и независими рецензии. Списанието е включено в базата данни на CEEOL. През 2016 г. са отпечатани 4 книжки: кн. 4/2015 г., кн. 1/2016, кн. 2/2016 и кн.3/ 2016 г. с общо 32 статии, от които 17 на външни автори. Публикувалите в списанието автори от двата департамента на ИИНЧ са общо 21. Външните автори са 33 от:  Университета на Флоренция, Италия, Международен център за изследване на малцинствата и културните взаимодействия, Национален алианс за развитие, НСИ, СУ, УНСС, НБУ, ПУ, МУ-София, МУ-Пловдив, ИИОЗ-БАН, ИИИ-БАН, Национален институт по геофизика, геодезия и география при БАН.
През 2016 г. списанието спечели за 2-ри пореден път с комплексна числова оценка 46 (от общо 50) Конкурса за научна периодика към ФНИ.
Освен като печатни издания  от 2016 г. и двете списания разполагат и с електронни пълнотекстови версии на изданията, които са достъпни от сайта на ИИНЧ и могат да бъдат полезни на учените от ИИНЧ за справки от всякакъв характер, както и да подпомогнат работата на двете редколегии по  индексирането и реферирането на списанията през 2017 г. 
Приходите от продажби на сп. ,,Психологични изследвания“ и сп. ,,Население“ през 2016 г. възлизат на 3637,24 лв. (1062,65 лв. за сп. ,,Население“ и 2574, 59 лв. за сп. ,,Психологични изследвания“). От спечеления към ФНИ конкурс сумата отпусната за издаването на 5 броя книжки през 2017 г. възлиза общо на 12390 лв. ( 3 книжки за ,,Психологични изследвания“ на стойност 5500 лв. и 2 книжки за сп. ,,Население“ на стойност 6890 лв.).


	Дейността на библиотеката при ИИНЧ (Библиотека по демография; Библиотека по психология)
През 2016 г. фондът на библиотеката достигна общо 6432 т. (Библиотека по „Демография“ – 4141 т., Библиотека по „Психология“ – 2291 т.)
По вид (общо): книги –3304 т.; периодични издания: списания и поредици – 3083 т., поредици на електронен носител – 45 т. По език (общо): на български език – 2836 т.; на чужди езици – 3596 т. 
Постъпленията през 2016 г. са общо 246 библиотечни документи (Библиотека по „Демография“ – 87 т., Библиотека по „Психология“ – 159 т.)
. По начин на набавяне (общо): покупка – 41, книгообмен – 34, дарение – 169, депозит – 2. Текущите периодични издания през 2016 г. са общо 19 заглавия в 56 т. Изразходвани средства за новополучените библиотечни документи (общо) – 6898.04 лв.


	В заключение, препоръки, които биха могли да бъдат изведени от цялостния отчет за дейностите и техните резултати през изминалата година са предимно в насоката на увеличаване контактите с международни учени и научни институции с цел за дълготрайни сътрудничества и реализиране на общи проекти. Друга много важна линия, която се нуждае от интензифициране е публикуването в международни издания реферирани и с импакт фактор. По отношение на учебната дейност, би било особено полезно и ефективно привличане на успешни студенти към научна дейност и към докторантура При немалкото лекторски курсове, които водят учени от ИИНЧ е твърде вероятно, че с такива млади хора би могло да се работи още в бакалавърски и особено в магистърски програми. Привличането на млади учени е във важните цели на съвременната наука и особено в социалното познание, където проблемът е по-сериозен. Все още има какво да се оптимизира в научната дейност, в която преобладават индивидуалните теми, въпреки тенденциите към колективна работа и екипност. Време е да се утвърди в нагласите и насоките на работа че в екипни колективни проекти ученият има по-добра възможност както за публикуване, така и всъщност да открива свои индивидуални теми и интереси. 





                                                                    Научен секретар:
                                                                   Проф. д-р Й. Зографова

